Cequeril, Cuntis

Santa María de Cequeril é unha parroquia que se localiza no sur do concello de Cuntis. Segundo o IGE en 2011 tiña 195 habitantes (115 mulleres e 80 homes), 52 menos ca en 1999. Ten dez entidades de poboación.

 Patrimonio 
No termo parroquial atópanse cinco estacións arqueolóxicas con distintos petróglifos, descritos por Ramón Sobrino Buhigas na década de 1920:
 A Laxe dos Homes contén dúas figuras antropomórficas, identificadas por Alfredo García Alén e Antonio de la Peña como masculina e feminina: esta máis completa e dotada de brazos e o que semellan uns cornos na cabeza. 
 A Laxe dos Gatos ten outras dúas figuras antropomórficas, máis esquemáticas e co corpo arredondado, e unha delas co que semella un rabo (ó que debe o nome dos gatos). Tanto estas figuras como as da estación anterior mostran unha cabeza circular que inscribe unha cruz.
 Outeiro dos Campiños: combinacións de figuras circulares e cruciformes, con círculos e cazoletas. 
 Outeiro do Casal: con figuras semellantes á estación anterior.
 Outeiro do Galiñeiro: nunha masa rochosa alta, mostra na parede vertical unha densa agrupación de debuxos cruciformes inscritos en rectángulos e cadrados.

Os arqueólogos dubidan do carácter prehistórico dos petróglifos das estacións 1, 2 e 5, non só polos motivos debuxados, que non se corresponden coa iconografía propia dos petróglifos, senón pola sección en V das liñas, o que fai pensar nun instrumento metálico e aguzado, no canto da sección en U característica dos orixinais. Igualmente, os deseños cruciformes da estación nº 3 semellan ser da Idade Media, labrados nun intento de cristianizar antigos espazos pagáns, á vez que se profundaron e modificaron algunhas das liñas orixinais. En calquera caso, parece seguro que estas modificacións aproveitaran insculturas prehistóricas,  (1981): Grabados rupestres de la provincia de Pontevedra. A Coruña: Fundación Pedro Barrié de la Maza..

 Galería de imaxes 

 Lugares e parroquias 
 Lugares de Cequeril 

 Parroquias de Cuntis 

Notas

 Véxase tamén 
 Outros artigos 
 Lugares de Cuntis

Categoría:Parroquias de Cuntis
Categoría:Parroquias de Galicia baixo a advocación de santa María